Gabriel Blamo Snosio Jubwe

**Gabriel Blamo Snosio Jubwe** (født 1958) er en nigeriansk-liberiansk katolsk geistlig og erkebiskop av Monrovia i Liberia.
## Liv og virke
### Prest
Gabriel Blamo Jubwe studerte filosofi og katolsk teologi ved *St. Paul Seminary* i Gbarnga. Den 18. desember 1983 ble han presteviet for erkebispedømmet Monrovia.

Etter sin ordinasjon arbeidet Jubwe i sogneprest i Monrovia erkebispedømme i tre år. 

I 1986 ble han sendt til Roma for videre studier  ved Det pavelige atheneum Sant’Anselmo, hvor han i 1991 fullførte avhandlingen *«Qui oblatione corporis sui antiqua sacrificia in crucis veritate perfecit» A liturgical-theological enquiry into the paschal sacrifice of Christ in the Lenten-Easter euchologies of the Missale Romanum of Paul VI* og fikk doktorgrad i liturgiske studier. 

Etter at han kom tilbake til sitt hjemland i 1992, tjente Jubwe først som menighetsadministrator for *Sacred Heart Cathedral* i Monrovia og som direktør for bispedømmets pastoralsenter samt medlem av det interreligiøse råd i Liberia og* Justice and Peace Commission i Liberian Council of Churches.* I 1996 ble han rektor ved *Apostlenes dronning* gutteseminar og rektor ved det forberedende seminar *St. Charles Lwanga* i Monrovia. I tillegg var han generalvikar for erkebispedømmet Monrovia fra 1996 til 2000, og også generalsekretær for den katolske bispekonferanse i Liberia fra 1998 til 2001. Deretter tjente han som direktør for de pavelige misjonsselskaper i Liberia (1999-2004) og som rektor for *St. Paul Seminary* i Gbarnga (2001-2007). Han var også medlem av konsultorkollegiet i Monrovia erkebispedømme fra 2006 til 2021. Fra 2007 var Jubwe sogneprest i menigheten *St. Pius*.

Fra 1. oktober 2021 ledet han som bispedømmeadministrator erkebispedømmet Monrovia, som da var blitt vakant.

### Erkebiskop av Monrovia
Den 28. februar 2024 utnevnte pave Frans ham til erkebiskop av Monrovia. Den apostoliske nuntius til Liberia, erkebiskop Walter Erbì, ordinerte ham til biskop den 4. mai samme år i *Sacred Heart Cathedral* i Monrovia; medkonsekratorer var biskopen av Makeni, Bob John Hassan Koroma, og biskopen av Gbarnga, Anthony Fallah Borwah.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Kardinal Pietro Parolin  (1955-) *2009 
* Erkebiskop Walter Erbì (1968- ) *2022
* Erkebiskop *Gabriel Blamo Snosio Jubwe* (1958 - ) *2024

## Referanser